The Frozen Ground

***The Frozen Ground*** er en amerikansk thriller fra 2013 skrevet og regissert av Scott Walker. Filmen er basert på jakten etter seriemorderen Robert Hansen fra Alaska på 1980-tallet. Hansen drepte mellom 17 og 21 unge kvinner. Han kidnappet dem, tok dem ut i skogen i Alaska hvor han skjøt og begravde dem.

## Sammendrag
Ved ett motell i Anchorage i 1983 blir den 17 år gamle Cindy Paulson (spilt av Vanessa Hudgens) iført håndjern, og hun skriker etter hjelp. Hun reddes av politimann fra Anchorage Police Department. Han tar med seg Paulson til nærmeste sykehus, og hun og klærne hennes blir undersøkt for voldtekt. Hun forklarer til politiet at hun ble bortført og voldtatt. Fordi hun var prostituert og lyver om hennes alder, tror ikke etterforskerne på hennes historie. De nekter å se nærmere på mannen som Paulson navnga som hennes bortfører: Robert Hansen (spilt av John Cusack) en familie-mann, som eier hans egen restaurant.

Politimannen fra Anchorage som reddet Paulson fra motellet, blir rasende over at etterforskerne nekter å undersøke Robert Hansen. Politimannen velger å kopiere informasjon om saken, og sender saken til Alaska State Troopers. Lederen for State Troopers, Jack Halcombe (spilt av Nicolas Cage) blir sendt for å undersøke kroppen til en kvinne som nylig ble funnet i skogen, halvt spist opp av en bjørn. Politiet kobler saken til flere andre savnede unge kvinner som nylig har forsvunnet. Halcombe kobler alle disse sakene til Paulsons sak, og han begynner å konstruere en profil av Robert Hansen. Paulson beskriver hvordan Hansen holdt henne fanget, og at hun klarte å stikke av fra bilen hans da han forsøkte å ta henne med til flyet hans. I mellomtiden blir Debbie Peters hentet av en mann i en bobil i Anchorage. Senere spiser Hansen en rolig middag hjemme. Hans kone og barn er bortreist. Hansen slapper av hjemme, og ignorerer Peters som er lenket fast. Hansens nabo dukker opp, og Hansen advarer Peters om ikke å skrike før han går for å snakke med naboen sin.

Hansen tar deretter Peters med til en liten flyplass, hvor han beordrer henne inn i flyet hans. Etter en kort fly-reise lander de ved et avsidesliggende sted i skogen, og Hansen frigjør henne. Han lar Peters løpe i panikk gjennom skogen, før han skyter henne med en rifle. Han tar med seg halskjedet hennes, før han dreper henne med en pistol. Halcombe har store problemer med å sette sammen en sak mot Hansen. Politiet har ingen solide bevis, Paulson er for redd til å vitne, og politiet klarer ikke å få noen ransakelsesordre mot huset til Hansen. Paulson begynner igjen med stripping og prostitusjon, til tross for Halcombes forsøk på å holde henne trygg. Ved en strippe-klubb en kveld, oppdager hun Hansen som er på jakt etter ett nytt offer. Paulson unnslipper ham knapt, men sammenstøtet gjør Hansen nervøs.

Hansen ansetter Carl Galenski for å finne og drepe Paulson. Carl tar kontakt med Paulsons tidligere hallik Clate Johnson, og tilbyr seg å betale for hans betydelige gjeld hvis Clate overlater Paulson til Carl. Halcombe holder øye med Hansens hus, og Hansen begynner å få panikk. Hansen samler bevisene for hans forbrytelser, inkludert minner etter ofrene hans, før han reiser til flyplassen. Til tross for farlige fly-forhold, kommer han seg ut til skogen hvor han forsøker å gjemme bevisene sine. Halcombe er redd for at Hansen kommer seg unna, og politiet ransaker Hansens hus. Dette produserer ingen nye beviser.

Hansen samtykker i å bli forhørt uten advokat tilstede, men dette gir heller ingen bevis. Halcombe velger likevel å arrestere Hansen, men dersom politiet ikke klarer å finne noen faste beviser, kan de ikke holde på ham særlig lenge. Halcombe beordrer en ny ransaking gjennom Hansens hus, og denne gangen oppdager de flere gjemte skytevåpen - blant annet en rifle som ble brukt i flere drap. I mellomtiden vender Paulson tilbake til sitt tidligere liv med prostitusjon. Clate Johnson overleverer henne til Carl, og Paulson forsøker å flykte. Carl tar opp jakten på henne, men Halcombe dukker opp og redder henne akkurat i tide.

Halcombe bruker et armbånd som var identisk med et armbånd som tilhørte et av ofrene, og han lurer Hansen til å tro at politiet har funnet alle bevisene han tidligere hadde gjemt i skogen. Armbåndet, kombinert med at han får øye på Cindy Paulson i avhørslokalet, får Hansen til å innrømme sin skyld. Hansen tilstår drapet på 17 kvinner, og kidnappningene og voldtektene av ytterligere 30 kvinner. Hansen blir også siktet for bortføringen og voldtekten av Cindy Paulson, og han blir dømt til livstid i fengsel.

## Skuespillere og roller

* Nicolas Cage som Jack Halcombe
* John Cusack som Robert Hansen
* Vanessa Hudgens som Cindy Paulson
* 50 cent som hallik Clate Johnson
* Radha Mitchell som Allie Halcombe
* Jodi Lyn O'Keefe som Chelle Ringell
* Dean Norris som Sgt. Lyle Haugsven
* Katherine LaNasa som Fran Hansen
* Matt Gerald som Ed Stauber
* Ryan O'Nan som Gregg Baker
* Kurt Fuller som D.A. Pat Clives
* Kevin Dunn som Lt. Bob Jent
* Mark Smith som Head of Security.
* Gia Mantegna som Debbie Peters
* Michael McGrady som Vice Det. John Gentile
* Brad William Henke som Carl Galenski
* Bostin Christopher som Al
* Taylor Tracy som Sandy Halcombe
* Ron Holmstrom som Attorney Mike Rule
* Lacey Walker som Blonde curly haired Exotic Dancer

## Referanser


## Eksterne lenker
*